รัฐบาลไทย-ข่าวทำเนียบรัฐบาล-ก.อุตสาหกรรม แท็กทีมภาครัฐ-เอกชน ลงพื้นที่อุบลฯ มอบถุงยังชีพและอุปกรณ์ทำความสะอาด บรรเทาความเดือดร้อนประชาชนหลังน้ำลด ภายใต้กิจกรรม "อุตสาหกรรมรวมใจ ช่วยพี่น้องชาวไทย"
วันเสาร์ที่ 29 ตุลาคม 2565
ก.อุตสาหกรรม แท็กทีมภาครัฐ-เอกชน ลงพื้นที่อุบลฯ มอบถุงยังชีพและอุปกรณ์ทําความสะอาด บรรเทาความเดือดร้อนประชาชนหลังน้ําลด ภายใต้กิจกรรม "อุตสาหกรรมรวมใจ ช่วยพี่น้องชาวไทย"
ก.อุตสาหกรรม แท็กทีมภาครัฐ-เอกชน ลงพื้นที่อุบลฯ มอบถุงยังชีพและอุปกรณ์ทําความสะอาด บรรเทาความเดือดร้อนประชาชนหลังน้ําลด ภายใต้กิจกรรม "อุตสาหกรรมรวมใจ ช่วยพี่น้องชาวไทย"
จังหวัดอุบลราชธานี : 29 ตุลาคม 2565 ดร.ณัฐพล รังสิตพล ปลัดกระทรวงอุตสาหกรรม นําทีมผู้บริหารกระทรวงอุตสาหกรรม ลงพื้นที่จังหวัดอุบลราชธานี นําสิ่งของอุปโภค บริโภค และอุปกรณ์ทําความสะอาดบ้านเรือน ตลอดจนของใช้ที่จําเป็น จัดเป็นถุงยังชีพ จํานวน 3,000 ถุง เพื่อช่วยเหลือและบรรเทาความเดือดร้อนให้กับประชาชนที่ได้รับผลกระทบจากอุทกภัย ในจังหวัดอุบลราชธานี ภายใต้กิจกรรม "อุตสาหกรรมรวมใจ ช่วยพี่น้องชาวไทย" โดยมีนายชลธี ยังตรง ผู้ว่าราชการจังหวัดอุบลราชธานี นายสมเพชร สร้อยสระคู นายทรงพล วิชัยขัทคะ รองผู้ว่าราชการจังหวัดอุบลราชธานี นายวรรณเวย์ ศิวารัตน์ อุตสาหกรรมจังหวัดอุบลราชธานี ให้การต้อนรับ โอกาสนี้ นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายใบน้อย สุวรรณชาตรี ผู้ตรวจราชการกระทรวงอุตสาหกรรม รักษาราชการแทนอธิบดีกรมส่งเสริมอุตสาหกรรม นายวิฤทธิ์ วิเศษสินธุ์ รองเลขาธิการสํานักงานมาตรฐานผลิตภัณฑ์อุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม นางสาวชลาริน นิลพิฤกษ์ ผู้อํานวยการกองกลาง นายเตมีย์ พันธุสงศ์ราช ผู้อํานวยการกองตรวจราชการกระทรวงอุตสาหกรรมนายดุสิต อนันตรักษ์ ผู้อํานวยการศูนย์เทคโนโลยีสารสนเทศ สํานักงานปลัดกระทรวงอุตสาหกรรม นางละเอียด มธุรส ผู้อํานวยการกองศูนย์ส่งเสริมอุตสาหกรรมภาคที่ 7 กรมส่งเสริมอุตสาหกรรม ร่วมลงพื้นที่ด้วย
ดร.ณัฐพล รังสิตพล ปลัดกระทรวงอุตสาหกรรม กล่าวว่า กระทรวงอุตสาหกรรม มีความห่วงใยประชาชนชาวอุบลราชธานีเป็นอย่างยิ่งที่กําลังประสบอุทกภัยอย่างรุนแรงมาเป็นเวลานานในหลายพื้นที่ อันเนื่องมาจากพายุโซนร้อน “มู่หลาน” “โนรู” และ “เซินกา” ที่พัดเข้าประเทศไทย ตั้งแต่ช่วงเดือนสิงหาคมเป็นต้นมา ทําให้เกิดฝนตกหนักจนเกิดอุทกภัยเป็นบริเวณกว้างครอบคลุมพื้นที่หลายอําเภอของจังหวัดอุบลราชธานี ซึ่งรัฐมนตรีว่าการกระทรวงอุตสาหกรรม (นายสุริยะ จึงรุ่งเรืองกิจ) ได้ติดตามสถานการณ์น้ําท่วมอย่างใกล้ชิด และตระหนักถึงความเดือดร้อนของประชาชนที่ประสบอุทกภัยครั้งร้ายแรงดังกล่าว ส่งผลให้บ้านเรือนและพื้นที่ทําการเกษตรเกิดความเสียหายเป็นจํานวนมาก โดยจังหวัดได้มีการประกาศเป็นเขตพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติกรณีฉุกเฉิน (อุทกภัย) ในหลายพื้นที่ของจังหวัดอุบลราชธานี
กระทรวงอุตสาหกรรม จึงดําเนินการภายใต้มาตรการ 3 ระยะ คือ 1. ป้องกัน 2. เยียวยา 3. ฟื้นฟู จัดกิจกรรม “อุตสาหกรรมรวมใจ ช่วยพี่น้องชาวไทย” เพื่อเชิญชวนผู้มีจิตศรัทธาทั้งจากโรงงานอุตสาหกรรม ภาคเอกชน หน่วยงานภาครัฐ การนิคมอุตสาหกรรมแห่งประเทศไทย (กนอ.) ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) ร่วมกันช่วยเหลือเยียวยา โดยการบริจาคสิ่งของเครื่องใช้อุปโภค-บริโภคที่จําเป็น จัดเป็นถุงยังชีพ เช่น ข้าวสาร อาหารแห้ง บะหมี่กึ่งสําเร็จรูป น้ําตาล น้ําปลา น้ํามัน ยากันยุง ปลากระป๋อง อาหารสําเร็จรูป กระดาษทิชชู น้ําดื่ม วัสดุและอุปกรณ์ทําความสะอาด และยารักษาโรค เป็นต้น เพื่อบรรเทาความเดือดร้อนให้กับประชาชนผู้ประสบอุทกภัยในเบื้องต้น อย่างไรก็ตามภายหลังจากสถานการณ์น้ําท่วมเริ่มคลี่คลายก็ได้สร้างความเสียหายกับบ้านเรือนที่อยู่อาศัยเป็นจํานวนมาก จําเป็นต้องได้รับการฟื้นฟูให้กลับมาสู่สภาพเดิม เพื่อให้ประชาชนสามารถกลับมาดํารงชีวิตได้เป็นปกติ กระทรวงอุตสาหกรรมจึงได้ลงพื้นที่นําถุงยังชีพ พร้อมด้วยวัสดุและอุปกรณ์ทําความสะอาดที่อยู่อาศัย ไปมอบให้กับประชาชนที่ประสบอุทกภัยในพื้นที่ต่าง ๆ ในอําเภอเมือง และอําเภอวารินชําราบ จังหวัดอุบลราชธานี โดยในจุดแรกได้มอบถุงยังชีพซึ่งมีผู้ว่าราชการจังหวัดเป็นผู้รับมอบ จํานวน 2,400 ชุด ณ ศาลากลางจังหวัดอุบลราชธานี และจุดที่สอง แจกจ่ายไปยัง 5 ชุมชนในตําบลหนองกินเพล อําเภอวารินชําราบ กว่า 170 ครัวเรือน จํานวน 600 ชุด
"ผมพร้อมด้วยข้าราชการ และเจ้าหน้าที่กระทรวงอุตสาหกรรม ขอร่วมส่งกําลังใจให้กับชาวอุบลราชธานีทุกท่าน จงมีสุขภาพกาย สุขภาพใจที่แข็งแรง ปลอดโรคปลอดภัย ผ่านพ้นกับความสูญเสียครั้งร้ายแรงนี้ไปให้ได้ และสามารถกลับมาดําเนินชีวิตในรูปแบบปกติได้โดยเร็ว และขอยืนยันว่า เราจะเดินเคียงข้างพี่น้องประชาชน เพื่อช่วยบรรเทาความเดือนร้อนจนทําให้ทุกท่านฟันฝ่ากับอุปสรรคทั้งหลายโดยไม่ทอดทิ้งใครไว้ข้างหลังอย่างแน่นอน" ปลัดกระทรวงอุตสาหกรรม กล่าว